*Nem mintha bárki látta volna az Atyát: csak aki az Istentől van, az látta az Atyát.* (Jn 6,46)

Akkor ez most hogy is van? Az Atya vonz, tanít, tehát hallható de nem láttuk?

Amit biztosan elmondhatunk: Jézus látta és látja az Atyát. Más helyen Jézus azt mondja: *„és aki lát engem, az azt látja, aki elküldött engem”* (Jn 12,45). Tehát Jézust látva látjuk az Atyát vagy másként mondva: az Atya kifejezi Önmagát Jézusban.

János evangéliumának első részében találunk egy ehhez kapcsolódó bővített mondatot: *Akik pedig befogadták, azokat felhatalmazta arra, hogy Isten gyermekeivé legyenek; mindazokat, akik hisznek az ő nevében, akik nem vérből, sem a test, sem a férfi akaratából, hanem Istentől születtek. (Jn 1,12-13)*

Csak össze kell olvasni: *akik hisznek az ő nevében... Istentől születtek... aki az Istentől van, az látta az Atyát.* Jézus után ez ránk, Benne hívőkre vonatkozik. Aki hisz Jézusban látja az Atyát! *Vadon Gyula*